TKN ฟื้นตัวรอบใหม่! 5 วันวิ่ง 16% โบรกฯชูหุ้นพื้นฐานดี SET100 แถมอัพไซด์สูงเกิน 50%
TKN ฟื้นตัวรอบใหม่! 5 วันวิ่ง 16% โบรกฯชูหุ้นพื้นฐานดี SET100 แถมอัพไซด์สูงเกิน 50% โดย ณ เวลา 11.03 น. อยู่ที่ระดับ 8.05 บาท บวก 0.30 บาท หรือ 3.87% ด้วยมูลค่าซื้อขาย 86.25 ล้านบาท
25 ม.ค. 2562

ผู้สื่อข่าวรายงานว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN  ณ เวลา 11.03 น. อยู่ที่ระดับ 8.05 บาท บวก 0.30 บาท หรือ 3.87% ด้วยมูลค่าซื้อขาย 86.25 ล้านบาท ราคาหุ้นฟื้นตัว 5 วันติด โดยนับตั้งแต่หุ้นยืนที่ระดับ 6.95 บาท เมื่อวันที่ 18 ม.ค.62 จนถึงล่าสุดหุ้นวิ่งแล้ว 15.82%
บล.ซีจีเอส-ซีไอเอ็มบี ระบุในบทวิเคราะห์วันนี้(25ม.ค.) ว่า IVL TRUE PTTGC TKN BJC KCE DTAC BEAUTY : แนะนำซื้อเก็งกำไรหุ้นพื้นฐานดีใน SET100 ที่มีราคาปรับลดลงมาแรงก่อนหน้านี้จากการรับรู้ปัจจัยลบเฉพาะตัว จนทำให้มีราคากลับมาน่าสนใจด้วย upside ที่สูงขึ้น
โดยพิจารณาจาก 1) หุ้นพื้นฐานดีใน SET100 2) มี upside สูงกว่า 20% และ 3) มีระดับ RSI 14 วัน (เป็นเครื่องมือชี้วัดโมเมมตัมของราคาหุ้น) ต่ำกว่า 50 เทียบกับ SET ที่มี RSI 61.28
ทั้งนี้พบว่ามีหุ้นที่น่าสนใจประกอบไปด้วย IVL (RSI 33.08) มี upside 25% จากราคาเป้าหมายของเราที่ 59.80 บาท, TRUE (RSI 36.69) มี upside 40% จากราคาเป้าหมายของเราที่ 6.75 บาท, PTTGC (RSI 41.37) มี upside 38% จากราคาเป้าหมายของเราที่ 95 บาท,
ด้าน TKN (RSI 42.21) มี upside 56% จากราคาเป้าหมายของเราที่ 12.10 บาท, BJC (RSI 43.64) มี upside 46% จากราคาเป้าหมายของเราที่ 70.00 บาท, KCE (RSI 45.55) มี upside 29% จากราคาเป้าหมายของเราที่ 35.50 บาท, DTAC (RSI 47.17) มี upside 35% จากราคาเป้าหมายของเราที่ 57.70 บาทและ BEAUTY (RSI 48.01) มี upside 31% จากราคาเป้าหมายของเราที่ 9.30 บาท